Obecné zastupiteľstvo v Píle

**Z á p i s n i c a**

**napísaná na 5. verejnom zasadnutí obecného zastupiteľstva v Píle, konanom dňa**

**14. 10. 2016 v  zasadačke Obecného úradu Píla.**

 **Prítomní poslanci:** 1. Ing. Ján Aláč

 2. p. František Gaňa

 3. p. Milan Ľalík

 4. p. Miroslav Martinský

 5. p. Peter Šatara

1. **Otvorenie**

 Rokovanie piateho verejného zasadnutia obecného zastupiteľstva otvoril a viedol

Ing. Milan Dobrocký, starosta obce, ktorý privítal všetkých prítomných poslancov OZ. Starosta obce skonštatoval, že sú prítomní všetci poslanci OZ a preto je zasadnutie uznášaniaschopné. Starosta dal hlasovať o programe dnešného zasadnutia, ktorý všetci poslanci dostali v pozvánke. K predloženému programu neboli vznesené žiadne pripomienky, takže všetci prítomní poslanci boli za to, aby sa rokovanie riadilo predloženým programom.

1. **Určenie zapisovateľa a overovateľov zápisnice.**

 Starosta obce . Ing. Milan Dobrocký, určil za zapisovateľa poslanca Ing. Jána Aláča, nakoľko pracovníčka Obecného úradu p. Valéria Paľagová je na PN. Za overovateľov zápisnice určil p. Miroslava Martinského a Petra Šataru.

1. **Správa o plnení uznesení z minulého zasadnutia OZ.**

 Správu o plnení uznesení z minulého zasadnutia OZ predniesol starosta obce. Správa tvorí prílohu č. l tejto zápisnice. Zasadnutie OZ vzalo správu na vedomie.

1. **Rôzne**

 V tomto bode starosta informoval poslancov o ponuke Stredoslovenskej energetiky na výmenu verejného osvetlenia za letkové úsporné svietidlá a oznámil poslancom, že na základe tohto dal vypracovať konkrétnu ponuku na výmenu všetkých svietidiel v obci, čo SSE a.s. vypracuje bezplatne a potom sa môžeme rozhodnúť či pôjdeme do tejto výmeny. Starosta k tomu ešte poznamenal, že SSE a.s. toto ponúka ako službu a je to záväzok na 15 rokov. Starosta v tomto bode informoval poslancov, že Úcta k starším sa bude konať 22.10.2016 od 18 00 hod, tohto roku máme 14 jubilantov, ktorí dostanú malé darčeky a pomáhať pri priebehu tejto akcii budú členovia DHZ v Píle. Starosta ďalej poznamenal, že treba dotiahnuť vysporiadanie pozemkov pod chodníkom v cintoríne s rodinou Gaňovou a  Mgr. Jancíkom a zároveň predaj časti obecného pozemku pred domom č. 8 p. Gaňovi. Starosta preto musí dať urobiť geometrický plán na vytvorenie novej parcely, ktorá bude na predaj. Starosta navrhol rovnakú cenu za 1 m2 na odkúpenie a tiež na predaj a navrhol cenu 1 € za 1 m2 ak s tým bude súhlasiť p. Gaňa a Mgr. Jancík.

1. **Diskusia**

 V diskusii vystúpil poslanec František Gaňa a vo svojom príspevku povedal, že treba dať opraviť obecnú miešačku, aby sme vedeli, či je zhorený motor alebo zlý vypínač. Ďalej pripomenul rozšírenie cesty t.j. úpravu svahu naproti Lackov a Vaľkov. Starosta k tomu povedal, že už máme v Požiarnej zbrojnici urobenú elektroinštaláciu a máme aj 380 V zásuvku, takže už nebude problém toto zamerať a tak sprevádzkovať miešačku. Úpravu svahu pri ceste naproti Lackov a Vaľkov sme už plánovali v minulosti a chceli sme to riešiť zatrávňovacími panelmy, aby sa ten breh spevnil. Starosta zistí na internete ceny a možnosti ako to spraviť, respektívne dá urobiť na tieto práce cenovú ponuku. Starosta ešte prisľúbil zistiť ceny letkových svietidiel na verejné osvetlenie a ich postupnú výmenu vo vlastnej réžii. Nakoľko prítomní poslanci k jednotlivým prejednávaným bodom už zaujali stanoviská v rozprave v rôznom a do diskusie už nemali žiadne námety a návrhy, preto starosta diskusiu ukončil.

**6. Návrh na uznesenie**

Starosta obce predniesol zasadnutiu OZ návrh na uznesenie.

 **U Z  N E S  E N I E**

**č. 5/2016**

**z piateho verejného zasadnutia obecného zastupiteľstva**

**konaného dňa 14.10. 2016**

 **Obecné zastupiteľstvo v Píle**

 **A: K o n š t a t u j e :**

 1/ OZ je uznášaniaschopné

 Poslanci : Ing. Ján Aláč, Miroslav Martinský, Milan Ľalík, Peter Šatara

 a František Gaňa prítomní na zasadnutí OZ

 **B: B e r i e n a  v e d o m i e :**

 1/ Správu o plnení uznesení zo zasadnutia OZ dňa  19.8.2016

 2/ Informácie starostu, ktoré predniesol v bode rôzne.

  **C: s c h v a ľ u j e :**

 1/ Program rokovania OZ

 2/ Zámer odpredať časť obecnej parcely č. C-KN č. 38/1 pred domom

 p. Františka Gaňu č.d. 8 z dôvodu hodného osobitného zreteľa

 **D: u  k l a d á : starostovi obce**

 1/ Doriešiť odkúpenie pozemkov pod chodníkom v cintoríne

 2/ Zistiť ceny materiálov na postavenie oporného múru oproti Lackov č.d. 46

 a Vaľkov č.d. 47 a možnosti jeho vybudovania

 3/ Zistiť možnosť výmeny svietidiel vo verejnom osvetlení obce za úspornejšie

 letkové vo vlastnej réžii.

 Po prednesení návrhu na uznesenie Ing. Milan Dobrocký, starosta obce dal o návrhu hlasovať. Za uznesenie hlasovali všetci prítomní poslanci OZ. Na základe výsledkov hlasovania uznesenie bolo jednohlasne schválené. Na záver zasadnutia OZ starosta obce poďakoval prítomným poslancom OZ za účasť a zasadnutie ukončil.

 Ing. Milan Dobrocký

 starosta obce

Overovatelia: Miroslav Martinský ...................

 Peter Šatara .....................

 Zapísal : Ing. Ján Aláč